# Defnyddio arian

Yn yr Hen Testament, mae yna sawl enghraifft o ddefnyddio aur ac arian i wneud eilunod (y tarw ifanc aur, er enghraifft, yn [Exodus 32](https://www.biblesociety.org.uk/explore-the-bible/read/cym/BNET/Exod/32/)). Ond mi wnaeth Duw hefyd gorchymyn i bobl Israel ddefnyddio eu cyfoeth i adeiladu’r tabernacl ([Exodus 26-31](https://www.biblesociety.org.uk/explore-the-bible/read/cym/BNET/Exod/26/" \t "_blank), [35-39](https://www.biblesociety.org.uk/explore-the-bible/read/cym/BNET/Exod/35/)) a’r deml i’w addoli ([1 Brenhinoedd 6.7](http://www.biblesociety.org.uk/explore-the-bible/read/cym/BNET/1Kgs/6/highlight:7/)): ac mi wnaethon nhw roi yn haelionus iawn.

Roedd proffwydi’r Hen Testament yn rhybuddio yn erbyn dibynnu ar arian ac aur heb ofalu am bobl mewn angen, neu gofio addoli Duw ([Eseia 2](https://www.biblesociety.org.uk/explore-the-bible/read/cym/BNET/Isa/2/); [Amos 8](https://www.biblesociety.org.uk/explore-the-bible/read/cym/BNET/Amos/8/)). Does ‘na ddim rheol syml o ran sut i ddefnyddio ein harian. Ystyriwch hanes y ddynes wnaeth eneinio Iesu ym Methania:

*Roedd rhai o’r bobl oedd yno wedi digio go iawn – ‘Am wastraff!’ medden nhw, ‘Gallai rhywun fod wedi gwerthu’r persawr yna am ffortiwn a rhoi’r arian i bobl dlawd’ (*[*Marc 14.4-5*](https://www.biblesociety.org.uk/explore-the-bible/read/cym/BNET/Mark/14/highlight:4/)*)*

Mi wnaeth Iesu ddysgu bod defnyddio arian i’w addoli yn bwrpas da – ond rhaid i’r disgyblion hefyd gofio gofalu am bobl dlawd.

Yn y Testament Newydd mae Iesu yn gofyn i un person ‘gwerthu ei eiddo i gyd a rhoi’r arian i bobl dlawd’ ([Mat 19.21](https://www.biblesociety.org.uk/explore-the-bible/read/cym/BNET/Matt/19/highlight:21/)). Mae hefyd yn dweud wrth y disgyblion a’r Phariseaid talu eu trethi ([Mat 17.24-27](https://www.biblesociety.org.uk/explore-the-bible/read/cym/BNET/Matt/17/highlight:24/); [22:15-17](https://www.biblesociety.org.uk/explore-the-bible/read/cym/BNET/Matt/22/highlight:15/)). Mi adroddodd hanesion o bobl yn defnyddio eu harian yn ddoeth: stori y fforman craff, er enghraifft ([Luc 16](https://www.biblesociety.org.uk/explore-the-bible/read/cym/BNET/Luke/16/)) a dameg y talentau ([Mat 25](https://www.biblesociety.org.uk/explore-the-bible/read/cym/BNET/Matt/25/)).

Mi wnaeth yr apostolion yn dysgu llawer am ddefnyddio arian. Rhybuddiodd yr ysgrifennydd at y Hebreaid (13:5)

*Peidiwch gadael i gariad at arian eich meddiannu chi! – byddwch yn fodlon gyda’r hyn sydd gynnoch chi.*

Mi wnaeth Paul hefyd yn rhybuddio Timotheus:

*Mae ariangarwch wrth wraidd pob math o ddrygioni. (*[*1 Tim 6:10*](https://www.biblesociety.org.uk/explore-the-bible/read/cym/BNET/1Tim/6/highlight:10/)*)*

Mae’n hawdd pryderu am arian. Cyfarwyddyd Iesu yw ‘Peidiwch poeni’ ([Mat 6:25](https://www.biblesociety.org.uk/explore-the-bible/read/cym/BNET/Matt/6/highlight:25/)):

*Mae’ch Tad nefol yn gwybod am bopeth sydd ei angen arnoch chi...gwnewch yn siŵr mai’r flaenoriaeth i chi ydy ymostwng i’w deyrnasiad e a gwneud beth sy’n iawn yn ei olwg ac wedyn cewch y pethau eraill yma i gyd. (*[*Mat 6:32,33*](https://www.biblesociety.org.uk/explore-the-bible/read/cym/BNET/Matt/6/highlight:32/)*).*

Darllenwch [Mathew 6:25-34](https://www.biblesociety.org.uk/explore-the-bible/read/cym/BNET/Matt/6/highlight:25/).   
•    Pa angen sydd arnoch chi’r wythnos yma?   
•    Beth ydy’ch ymateb at eiriau Iesu yn y darn yma?  
•    Sut mae hyn yn newid eich agwedd tuag at eich arian?

**Christine Daniel**

Mae Byw y Beibl  yn brosiect ar y cyd rhwng Cymdeithas y Beibl, Y Cyngor Ysgolion Sul a Gobaith i Gymru